UREDBA KOMISIJE (ES) št. 124/1999

z dne 20. januarja 1999

o spremembi uredb (EGS) št. 1589/87, (EGS) št. 429/90, (EGS) št. 1158/91, (EGS) št. 3378/91, (EGS) št. 3398/91 in (ES) 2571/97 glede roka za oddajo ponudb

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode 1, kakor je bila nazadnje spremenjena z Uredbo (ES) št. 1587/96 2, in zlasti členov 6(6), 7(5), prvega pododstavka člena 7(a)(1), člena 7a(3) in člena 12(3) Uredbe,

ker so Uredbe Komisije (EGS) št. 1589/87 z dne 5. junija 1987 o prodaji masla intervencijskim agencijam z razpisom 3, kakor je bila nazadnje spremenjena z Uredbo (ES) št. 455/95 4, (EGS) št. 429/90 z dne 20. februarja 1990 o dodeljevanju pomoči za koncentrirano maslo, namenjeno neposredni porabi v Skupnosti, z razpisom 5, kakor je bila nazadnje spremenjena z Uredbo (ES) št. 417/98 6, (EGS) št. 1158/91 z dne 3. maja 1991 o odkupu posnetega mleka v prahu v intervencijske agencije z razpisom 7, kakor je bila nazadnje spremenjena z Uredbo (ES) št. 569/96 8, (EGS) št. 3378/91 z dne 20. novembra 1991, ki predpisuje podrobna pravila za prodajo masla iz intervencijskih zalog v izvoz in ki spreminja Uredbo (EGS) št. 569/88 9, kakor je bila nazadnje spremenjena z Uredbo (ES) št. 1802/95 10, (EGS) št. 3398/91 z dne 20. novembra 1991 o prodaji posnetega mleka v prahu za proizvodnjo krmnih mešanic z razpisom, ki spreminja Uredbo (EGS) št. 569/88 11, kakor je bila nazadnje spremenjena z Uredbo (ES) št. 2080/96 12, ter (ES) št. 2571/97 z dne 15. decembra 1997 o prodaji masla po znižanih cenah in dodeljevanju pomoči za smetano, maslo in koncentrirano maslo za uporabo pri proizvodnji peciva, sladoleda in drugih živil 13, kakor je bila nazadnje spremenjena z Uredbo (ES) št. 1982/98 14, predpisujejo določbe za razpisni postopek, ki vključujejo roke; ker je bilo glede na upočasnitev gospodarske aktivnosti v avgustu smiselno za avgust 1998 spremeniti roke za oddajo ponudb po Uredbi (ES) št. 2571/97; ker pridobljene izkušnje kažejo, da bi bilo bolje, da bi ta prilagoditev postala trajna in da bi v mesecu avgustu objavili le en razpis po vsaki od zgoraj navedenih uredb; ker se, zaradi tržnih razlogov, rok za oddajo ponudb, ki se izteče na praznik, prestavi na predhodni delovni dan;

ker so ukrepi, predvideni v tej uredbi, skladni z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Besedilo člena 2 Uredbe (EGS) št. 1589/87, člena 3(2) Uredbe (EGS) št. 429/90, člena 2 Uredbe (EGS) št. 1158/91, člena 3(2) Uredbe (EGS) št. 3378/91, člena 4(3) Uredbe (EGS) št. 3398/91in člena 14(2) Uredbe (ES) št. 2571/97 se nadomesti z:

"Rok za oddajo ponudb na posamične razpise je opoldne (po bruseljskem času) na drugi in četrti torek v mesecu, razen drugi torek v avgustu in četrti torek v decembru. Če je na torek državni praznik, se rok izteče opoldne predhodnega delovnega dne (po bruseljskem času)."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. januarja 1999

Za Komisijo

Franz FISCHLER

Član Komisije

1 UL L 148, 28.6.1968, str. 13.

2 UL L 206, 16.8.1996, str. 21.

3 UL L 146, 6.6.1987, str. 27.

4 UL L 46, 1.3.1995, str. 31.

5 UL L 45, 21.2.1990, str. 8.

6 UL L 52, 21.2.1998, str. 18.

7 UL L 112, 4.5.1991, str. 65.

8 UL L 80, 30.3.1996, str. 48.

9 UL L 319, 21.11.1991, str. 40.

10 UL L 174, 26.7.1995, str. 27.

11 UL L 320, 22.11.1991, str. 16.

12 UL L 279, 31.10.1996, str. 15.

13 UL L 350, 20.12.1997, str. 3.

14 UL L 256, 18.9.1998, str. 9.